open-index/open-wikipedia-markdown huggingface dataset:
Russian Roulette (Acceptin albumi)

**Russian Roulette** on saksalaisen heavy metal -yhtye Acceptin vuonna 1986 julkaistu seitsemäs studioalbumi.

## Kappaleet
# 
# 
# 
# 
# 
# 
# 
# 
# 
# 

## Kokoonpano
* Udo Dirkschneider – laulu
* Jörg Fischer – kitara
* Wolf Hoffmann – kitara
* Peter Baltes – basso
* Stefan Kaufmann – rummut

## Lähteet

## Aiheesta muualla
* 
*
Luettelo Lentolaivue 28:n ilmavoitoista ja sotatoimitappioista

Luettelo erittelee Suomen ilmavoimien Lentolaivue 28:n talvi- ja jatkosodassa saavuttamat ilmavoitot sekä sotatoimitappiot.

## Voitot talvisodassa

## Voitot jatkosodassa

## Tappiot talvi- ja jatkosodassa

## Lähteet
* 

### Viitteet
One Vision

**One Vision** on brittiläisen Queen-yhtyeen vuonna 1985 tekemä kappale. Kappale julkaistiin myös singlenä 7- ja 12-tuumaisilla vinyylilevyillä. "One Vision" on *[[A Kind of Magic]]* -albumin ensimmäinen raita. Singlen B-puolen kappaleena oli "Blurred Vision", joka pohjautuu "One Vision" -kappaleeseen mutta poikkeaa siitä kuitenkin huomattavasti. "One Vision" esiintyy myös elokuvassa *[[Iron Eagle]]* sekä pelissä Grand Theft Auto IV.

## Julkaisut

7" single
# A-puoli: One Vision (Single Edit) (Queen)
# B-puoli: Blurred Vision (Queen)

12" single
# A-puoli: One Vision (Extended Version) (Queen)
# B-puoli: Blurred Vision (Queen)

Singlen kappaleet löytyvät myös samana vuonna julkaistulta *The Complete Works* -kokoelmaboksin *Complete Vision* -levyltä. *The Complete Works* sisälsi yhtyeen kaikki siihenastiset albumit, sekä lisälevyn *Complete Vision*, joka koostuu aiemmin ainoastaan singleinä julkaistuista kappaleista.

## Cover-versiot kappaleesta
Seuraavat artistit/yhtyeet ovat levyttäneet cover-versiot kappaleesta One Vision:
* James LaBrie albumilla *Dragon Attack – A Tribute To Queen*  
* Laibach nimellä *Geburt einer Nation* 
* Unlimited Beat

## Aiheesta muualla

* One Vision sivustolla Queen Picture Hall
* A Kind of Magic sivustolla QueenOnline
* One Vision sivustolla Andy's Queen Page

## Lähteet
Iryna Jattšanka

**Iryna Vasiljeuna Jattšanka** (, , s. 31. lokakuuta 1965 Homel, Valko-Venäjän SNT, Neuvostoliitto) on valkovenäläinen kiekonheittäjä.

Jattšanka heitti Splitin EM-kisoissa 1990 viidenneksi. Seuraavana vuonna hän sijoittui Tokion MM-kisoissa seitsemänneksi tuloksella 64,92 ja 1992 GP-finaalissa toiseksi. Barcelonan olympialaisissa hän oli seitsemäs. Vuonna 1995 hän oli Euroopan cupissa kolmas ja Göteborgin MM-kisoissa yhdeksäs. Seuraavana vuonna hän oli jälleen Euroopan cupissa kolmas. Atlantan olympialaisissa hän sijoittui 12:nneksi. 1997 hän heitti viidenneksi Ateenan MM-kisoissa ja 1998 viidenneksi GP-finaalissa. Sevillan MM-kisoissa 1999 hän sijoittui yhdeksänneksi, mutta voitti seuraavana vuonna Sydneyn olympialaisissa olympiapronssia tuloksella 65,20.

Jattšanka sijoittui Edmontonin MM-kisoissa 2001 yhdeksänneksi. Seuraavana vuonna hän oli viides GP-finaalissa. Pariisin MM-kisoissa 2003 hän voitti maailmanmestaruuden tuloksella 67,32. Kauden lopussa hän heitti  kahdeksanneksi. Ateenan olympialaisissa 2004 Jattšanka voitti toistamiseen olympiapronssia. Myöhemmin samana vuonna hän sijoittui  kolmanneksi. Göteborgin EM-kisoissa 2006 hän oli kymmenes. Osakan MM-kilpailuissa 2007 hän sijoittui yhdeksänneksi ja Pekingin olympialaisissa 2008 yhdenneksitoista.

Vuonna 2012 Jattšankan Ateenan kesäolympialaisissa antama dopingnäyte osoittautui uusintatestissä positiiviseksi, ja hän menetti Ateenan olympiamitalinsa. Hän sai kahden vuoden kilpailukiellon, joka päättyy 1. huhtikuuta 2015 ja hänen tuloksensa aikaväliltä 21.8.2004–20.8.2006 hylättiin takautuvasti.

Jattšanka on naimisissa valkovenäläisen moukarinheittäjä Ihar Astapkovitšin kanssa.

## Ennätykset
* Kiekonheitto: 69,14 (2004)

## Lähteet
Phyllis Thaxter

**Phyllis St. Felix Thaxter** (20. marraskuuta 1921 Portland, Maine – 14. elokuuta 2012) oli yhdysvaltalainen näyttelijä.

Thaxter aloitti Broadway-näyttelijänä 1930-luvulla ja sai vuonna 1944 sopimuksen MGM:ltä. Hänen elokuviaan ovat muiden muassa *[[30 sekuntia Tokion yllä]]* (*Thirty Seconds over Tokyo*, 1944), *[[Kenen on kosto]]* (*Act of Violence*, 1948) ja *[[Verinen kuu]]* (*Blood on the Moon*, 1948).  

Thaxter sairastui polioon vuonna 1952. Hän teki kuitenkin hitaan comebackin ja sai muun muassa yhdessä Glenn Fordin kanssa roolin elokuvassa *[[Teräsmies (vuoden 1978 elokuva)|Teräsmies]]* vuonna 1978. Hänellä on tähti Hollywood Walk of Famella. 

Thaxter oli vuosina 1944–1962 naimisissa James T. Aubreyn kanssa ja sai kaksi lasta. Avioeron jälkeen hän meni vuonna 1962 uusiin naimisiin Gilbert Lean kanssa. Thaxter kuoli elokuussa 2012 sairastettuaan pitkään Alzheimerin tautia.

## Lähteet
Kurseong

**Kurseong** (, , ) on kaupunki Länsi-Bengalin osavaltiossa Intiassa. Siellä on 40 057 asukasta ja kaupunki sijaitsee 51 kilometrin päässä Siligurista ja 30 kilometriä Darjeelingistä. Kurseong on suosittu turistikohde, sillä sen lämpötilä on ympäri vuoden miellyttävä, eikä talvisin yhtä kylmä kuin hieman pohjoisemmassa sijaitsevassa Darjeelingissä. 

Kurseoungin ympäristö on tunnettu monipuolisesta kasvillisuudestaan ja kaupunkia onkin kutsuttu "kasvitieteilijän paratiisiksi". Kaupungin nimi tarkoittaakin "Valkoisten orkideoiden paikkaa". 

Kurseong oli vain pieni kylä, kun Sikkimin kuningas luovutti sen brittiläisille vuonna 1835. Vuonna 1880 Kurseoung nousi huomattavaan asemaan, kun Darjeelingin rautatie ylettyi kaupunkiin ja siitä tuli rautatiehallinnon osaosaston päämaja.  Samalla vuosikymmenellä Kurseongista tuli suosittu siirtomaaviranomaisten turistikohde ja ilmastonsa ansiosta sinne perustettiin myös parantola sairaille ja vanhoille .

Kurseongin huomattavin maamerkki on Eagle's Crag -kallio lähellä rautatieasemaa. Kallion päällä on, televisiomasto ja sieltä on loistavat näkymät kaupungin ympäristöön.  Eagle's Cragissa on myös kahvila, vartiotorni ja kukkapuutarha sekä vesisäiliö, josta koko kaupunki saa vetensä .


Kurseong.JPG|Katunäkymää

## Lähteet

## Aiheesta muualla

* Kurseongin keskustelufoorumi 
* Kuvia Kurseongista 
* Kaupungin kartta
Mankato

**Mankato** voi tarkoittaa ainakin seuraavia maantieteellisiä kohteita:

* Mankato, Kansas, Yhdysvallat
* Mankato, Minnesota, Yhdysvallat
* Mankaton rautatieasema, Minnesota, Yhdysvallat
* Minnesota State University, Mankato
* North Mankato, Minnesota, Yhdysvallat.
Nuria González

**Nuria González** (s. 16. toukokuuta 1962 Málaga, Málagan maakunta, Espanja) on espanjalainen näyttelijä. Hänet tunnetaan muun muassa roolistaan *[[Serranon perhe]]* -televisiosarjan Candela Blancona. __notoc__ Hän on myös juontanut *[[Heikoin lenkki]]* -tietovisailun espanjalaista versiota.

## Filmografia
### Elokuvat
* *[[El amor perjudica seriamente la salud]]* (1996), Azafata
* *Torremolinos 73* (2003)
* *El Calentito* (2005)
* *Para entrar a vivir* (2006)
* *Mataharis* (2007)
* *Pudor* (2007)

### Lyhytelokuvat
* *Pero, ¿qué miras?* (1995), Novia

### Televisiosarjat
* *Crónicas urbanas* (1990)
* *Todo va bien* (1993)
* *El sexólogo* (1994), Margarita
* *Esta noche cruzamos el Mississippi* (1995–1996), Ramón
* *Éste es mi barrio* (1996–1997)
* *Manos a la obra* (1997–2000)
* *La corriente alterna* (2002)
* *El rival más débil* (2002–2003)
* *El club de la comedia* (2003–2004)
* *[[Serranon perhe]]* (*Los Serrano*, 2003–2006)
* *Física o química* (2008–)

## Aiheesta muualla

*
Rica Erickson

**Frederica "Rica" Lucy Erickson**, o. s. **Sandilands** (10. elokuuta 1908 – 8. syyskuuta 2009) oli australialainen botanisti sekä historioitsija ja aiheisiin erikoistunut kirjailija. Hän syntyi Boulderissa, Länsi-Australiassa Phoebe Cooken ja Christopher Sandilandsin kahdeksasta lapsesta vanhimmaksi. Cooke ja Sandilands olivat tulleet Länsi-Australiaan Victoriasta vuonna 1906.

Vuonna 1980 Länsi-Australian yliopisto myönsi Ericksonille kunniatohtorin arvon hänen työstään kasvitieteen alalla. Hänet nimitettiin myös ”Vuoden länsiaustralialaiseksi”, ja vuonna 1987 hänestä tehtiin Australian ritarikunnan jäsen.

Erickson kokosi 1960-luvulta vuoteen 1988 teosta *Dictionary of Western Australians*. Toukokuussa 2007 *Heritage Council of Western Australia* myönsi hänelle palkinnon elämäntyöstä länsiaustralialaisen kulttuuriperinnön hyväksi. 

## Julkaisuja
* *Orchids of the West*
* *Triggerplants*
* *Plants of Prey in Australia*
* *The Drummonds of Hawthomden*
* *The Victoria Plains*
* *Old Toodyay and Newcastle*
* *The Dempsters*
* *The Brand on His Coat*
* *The Bride Ships*
* *The Misfortunes of Phoebe*

## Lähteet
Musei Capitolini

**Musei Capitolini** on joukko arkeologisia museoita Piazza del Campidogliolla Rooman Capitolium-kukkulalla. Museot sijaitsevat kolmessa palatsissa, jotka perustuvat 
Michelangelo Buonarrotin suunnitelmaan vuodelta 1536, ja joita on laajennettu neljänsadan vuoden ajan. Museon historia ulottuu vuoteen 1471, jolloin paavi Sixtus IV lahjoitti kokoelman antiikin aikaisia pronssipatsaita kansalle ja sijoitti ne Capitoliumille. Siitä lähtien museon kokoelmat ovat laajentuneet kattamaan suuren joukon antiikin Rooman aikaisia patsaita ja kirjoituksia, keskiaikaista ja renessanssiaikaista taidetta, sekä jalokiviä, kolikoita ja muita esineitä.

## Lähteet

## Aiheesta muualla

* Musei Capitolini
Maija Könkkölä

**Eeva Maija Könkkölä** (o.s. **Elomaa**, 4. elokuuta 1947 Vaasa – 26. maaliskuuta 2012 Helsinki) oli suomalainen arkkitehti, joka tunnetaan erityisesti vammaisjärjestöjen vaikuttajana. Hän kiinnitti  huomiota vammaisten huomioimiseen rakennusten ja ympäristön suunnittelussa ja julkaisi aihepiiristä kirjoja ja kirjoituksia.

## Ura

Könkkölä valmistui arkkitehdiksi Teknillisestä korkeakoulusta 1975. Valmistumisensa jälkeen hän toimi CP-liiton, Invalidiliiton ja Sokeain Keskusliiton asumisympäristötutkimuksessa kartoittajana vuosina 1976–1977. Vuosina 1977–1981 Könkkölä toimi Vammaisjärjestöjen yhdyskuntaprojektissa (VYP). Vuonna 1982 VYP vakiinnutettiin Invalidiliiton alaisuuteen Vammaisten yhdyskuntasuunnittelupalveluna, jonka pääsihteerinä Könkkölä toimi vuoteen 2009 saakka.

## Luottamustoimet

Könkkölä oli Vihreän liiton varapuheenjohtaja 1988–1989 ja Helsingin kaupunginvaltuustossa vihreiden ryhmässä 1984–1992. Hän oli rakennuslautakunnan jäsen 1984–1992 ja sen puheenjohtaja 1993–1996. Hän oli valtion liikuntaneuvoston jäsen 1995–1997 ja ICTA Europen puheenjohtaja vuodesta 1998.

## Yksityiselämä
Könkkölä sokeutui diabeteksen vuoksi noin 20-vuotiaana, ja oma sokeutuminen sai hänet kiinnostumaan esteettömään liikkumiseen tähtäävästä suunnittelusta. Hän kertoi löytäneensä leipäpuunsa pudottuaan kolmannen kerran ojaan. ”Miksi yhteiskunta ei helpota vammaisten elämää tekemällä kaiteita tai käyttämällä erilaisia pintamateriaaleja, kun se kerran on mahdollista. Miksi kuoppiin on aina pudottava, miksei niitä voisi merkitä. Siinä, kaikessa lyhykäisyydessään, oli minun kutsumukseni.” 

Maija Könkkölä oli avioliitossa Kalle Könkkölän kanssa. He esiintyivät julkisuudessa yhdessä vammaisasioissa.

## Julkaisut
*
*
*
* 
*
*
*
*
*

## Tunnustukset
*Vuoden nainen 1981, Suomen Liike- ja Virkanaisten liitto
*Yhteiskuntasuunnittelun seuran kunniapalkinto 1979
*Sosiaaliturvan Keskusliiton tiedotuspalkinto 1981 yhdessä Kalle Könkkölän kanssa
*Könkkölän työyksikkö VYP Invalidiliitossa sai 1995 Suomen Arkkitehtiliiton SAFA-tunnustuspalkinnon
*Suomen Valkoisen Ruusun ritarikunnan ansioristi 1998

## Lähteet

## Aiheesta muualla
* Maija Könkkölän kotisivut 
* Maija Könkkölän muistokirjoitus Helsingin Sanomissa
Agnes Ayres

**Agnes Ayres** (4. huhtikuuta 1898 – 25. joulukuuta 1940) oli yhdysvaltalainen mykkäelokuvatähti. Hän aloitti uransa 1910-luvulla ja oli aktiivisimmillaan mykkäelokuvien suosioon hiipumiseen saakka 1920-luvun lopulla. 

Ayres syntyi Carbondalessa, Illinois'ssa, mutta muutti uransa perässä New Yorkiin. Hän sai sopimuksen Paramount Picturesilta vuonna 1920. Hän oli mennyt ensimmäisen maailmansodan aikana naimisiin kapteeni Frank P. Schukerin kanssa, mutta avioliitto tuli päätökseensä kesällä 1921.

Ayresin kenties tunnetuin rooli oli elokuvassa *[[Sheikki (elokuva)|Sheikki]]* (1921). Hän esiintyi George Melfordin ohjaamassa elokuvassa päätähtenä Rudolph Valentinon vastanäyttelijänä. 13. heinäkuuta 1924 hän solmi avioliiton meksikolaisen diplomaatti S. Manuel Reachin kanssa. Parin tytär Maria Eugenia syntyi Los Angelesissa 25. maaliskuuta 1926. Liitto kuitenkin päättyi avioeroon 10. kesäkuuta 1927. Ayres ei koskaan mennyt uusiin naimisiin. 

Ayresilla oli myöhempiä rooleja muiden muassa elokuvissa *[[Kymmenet käskyt]]* (1923) ja *[[Sheikin poika]]* (1926). Hän kuoli aivoverenvuotoon vain 42 vuoden iässä. Hänellä on tähti Hollywood Walk of Famella.
Suzlon Energy

**Suzlon Energy Ltd** on intialainen tuulivoimayritys. Yritys listattiin Intian pörssiin 2005 (BSE: 532667, NSE: SUZLON). Yrityksen perusti Tulsi Tanti, joka toimi myös yrityksen toimitusjohtajana, kunnes tammikuusta 2007 toimitusjohtajaksi valittiin André Horbach. Yritys on keskittynyt tuulivoiman suunnitteluun ja toteuttamiseen sekä tuuliturbiinien valmistamiseen. Tuotantomaita ovat Belgia, Kiina, Intia ja Yhdysvallat. Suzlon oli kymmenenneksi suurin tuulivoimayritys maailmassa 2017.
 
Suzlon sai toukokuussa 2007 enemmistön saksalaisen REpowerin osakkeista kilpailussa ranskalaisen ydinvoimayhtiön Arevan kanssa. Areva teki ensimmäisen vapaaehtoisen ostotarjouksen yrityksestä. Suzlon maksoi REpowerista 1,3 miljardia euroa. WWEA:n mukaan Suzlonin uusi omistus osoittaa, että tuulivoimalla on yhä enemmän maailmanlaajuista liiketoimintaa. WWEA:n mukaan merkittävin tuulivoiman kasvua rajoittava tekijä – poliittisten ja lainsäädännön rajoitusten lisäksi – ovat tuuliturbiini- ja laitevalmistuskapasiteetin rajoitukset. Maailman nykyisen tuulivoimakapasiteetin arvioidaan ehkäisevän 150 miljoonan hiilidioksiditonnin syntymistä vuosittain (2006). 

Suzlonin tuulivoimalaitteita on muun muassa Australiassa, Brasiliassa, Kiinassa, Italiassa, Portugalissa, Etelä-Koreassa ja USA:ssa. Liikevaihdosta 52&nbsp;% tulee Intiasta, 20&nbsp;% Euroopasta ja 20&nbsp;% USA:sta. Suzlonin mukaan sillä on 6&nbsp;%:n markkinaosuus. Yhdysvaltoihin Suzlon on asentanut tuulivoimakapasiteettia 55 MW vuonna 2005 ja 90 MW vuonna 2006. Suzlonin mukaan heillä on sopimus PPM Energyn (USA) kanssa: 300 MW (2008) ja 400 MW (2009). Suzlonin toimipaikkoihin sisältyy: Suzlon Energy Australia Pty. Ltd. (SEA) Melbourne, Suzlon Energy A/S Århus (Tanska), Chicago (Illinois), Amsterdam (Hollanti) ja Pune (Intia). Suzlon on kotisivujensa mukaan tekemässä maailmanlaajuisesti suurinta 1000 MW tuulipuistoa Intiaan.

## Tuulipuistot
# Dhulia, Maharashtra: 550 MW nyt (7/2007) 1000 MW valmiina
# Sanganeri, Tamil Nadu: 500 MW valmiina
# Vankusavade, Maharashtra: 205 MW (valmis) (lähde Suzlon)

## Historia
* 1995 perustettiin
* 2005 pörssiin
* 3/2006 osti belgialaisen Hansen Transmissions 
* 5/2007 yli 60&nbsp;% saksalaisesta turbiinivalmistajasta REpower

## Katso myös
* Luettelo tuulivoimalaitoksien valmistajista

## Lähteet

## Aiheesta muualla
* Kotisivu
* The Ascent of Wind Power New York Times 28.9.2006
George Wither

**George Wither** (11. kesäkuuta 1588 &ndash; 2. toukokuuta 1667) oli englantilainen runoilija ja satiristi.

## Teoksia

* *Abuses Stript and Whipt* (1611) – 20 satiiria, jotka oli suunnattu Kostoa, Tavoittelua, Himoa ja muita abstraktioita vastaan
* *The Shepherd's Hunting* (1615) – eklogeja
* *Fidelia* (1615) – rakkauselegia
* *Wither's Motto: Nec habeo, nec careo, nec curo* (1621) – satiiri
* *Faire-Virtue, The Mistresse of Phil Arete* (1622) – panegyyrinen runo
* *Hymnes and Songs of the Church* (1622–23) – virsiä
* *Britain's Remembrancer* (1628) – vuoden 1625 rutosta
* *Collection of Emblemes, Ancient and Moderne* (1635) – runonsäkeitä kirjan kuvituksen ohelle
* *Heleluiah: or Britain's Second Remembrancer* (1641) – uskonnollista runoutta

## Lähteet

*
Kuningas Salomonin kaivokset

**Kuningas Salomonin kaivokset** voi tarkoittaa seuraavia:
**[[Kuningas Salomon kaivokset]]* (ilmestynyt myös nimellä *Kuningas Salomonin kaivokset*), H. Rider Haggardin seikkailuromaani
**[[Kuningas Salomonin kaivokset (vuoden 1937 elokuva)|Kuningas Salomonin kaivokset]]*, elokuva vuodelta 1937
**[[Kuningas Salomonin kaivokset (vuoden 1950 elokuva)|Kuningas Salomonin kaivokset]]*, elokuva vuodelta 1950
**[[Kuningas Salomonin kaivokset (vuoden 1985 elokuva)|Kuningas Salomonin kaivokset]]*, elokuva vuodelta 1985
**[[Kuningas Salomonin kaivokset (vuoden 2004 elokuva)|Kuningas Salomonin kaivokset]]*, elokuva vuodelta 2004.
Carl Ruggles

**Charles Sprague "Carl" Ruggles** (11. maaliskuuta 1876 – 24. lokakuuta 1971) oli yhdysvaltalainen säveltäjä.

## Elämä
Ruggles syntyi Marionissa, Massachusettsissa, ja hänen äitinsä kuoli nuorena. Rugglesin kasvatti pääasiassa hänen isoäitinsä. Hän ei tavannut isäänsä kertaakaan täytettyään 29 vuotta. Hän käytti koko elämänsä ajan asiakirjoissa ja sävellyksissään nimeä "Carl" Charlesin sijasta. Hän aloitti viulunsoiton 4-vuotiaana ja myös esiintyi jo lapsena.

Ruggles tapasi vuonna 1906 tulevan vaimonsa, kontra-altto Charlotte Snellin. Muutettuaan Winonaan Minnesotaan hän työskenteli Mar D'Mar -musiikkikoulun viulunsoiton opettajana ja johti Winonan sinfoniaorkesteria. Vuodesta 1912 Rugglesit asuivat New Yorkissa.

Ruggles alkoi työstää Gerhart Hauptmannin näytelmään pohjautuvaa oopperaa, joka ei koskaan tullut valmiiksi. Hän kuitenkin jatkoi sävellystyötään ja sai lisätuloja sävellyksenopettajana. Hän jatkoi työtään New Yorkissa vuoteen 1938, jolloin hän pääsi opettajaksi Miamin yliopistoon. Hän vetäytyi vuonna 1943 ja vietti loppuikänsä Vermontissa uudistaen sävellyksiään ja maalaten. Taidemaalarina hän oli melko tuottelias ja myös myi teoksistaan useita.

Carl Rugglesin oppilaiden joukkoon kuului James Tenney.

### Kuolema
Carl Ruggles kuoli keuhkokuumeeseen 95-vuotiaana Benningtonissa, Vermontissa 24. lokakuuta 1971.

## Musiikki
C.W. Thompson & Co. julkaisi Rugglesin varhaisimmat sävellykset vuonna 1899. Ne olivat kolme laulua:

* "How Can I Be Blythe And Glad"
* "At Sea"
* "Maiden With Thy Mouth of Roses"

Rugglesin uskotaan tuhonneen osan varhaisimmista teoksistaan. Hän oli varsin hidas säveltäjä, mistä syystä myös tuotanto jäi melko suppeaksi. Hänen teostensa levyttämisestä tunnetaan varsinkin kapellimestari Michael Tilson Thomas. Säilyneiden sävellysten joukkoon lukeutuvat:

* *Toys* (1919), sopraanolle ja pianolle
* *Angels* (1921), kuudelle trumpetille (vuonna 1940 sovitettu trumpeteille ja pasuunoille)
* *Men* (1921), orkesterille
* *Vox Clamans in Deserto* (1923), sopraanolle ja orkesterille
* *Men and Mountains* (1924), orkesterille
* *Portals* (1925), orkesterille
* *Sun-Treader* (1931), orkesterille – 16 minuutillaan Rugglesin pisin (ja tunnetuin) työ
* *Evocations* (1943), orkesterille tai soolopianolle
* *Organum* (1947), orkesterille

Rugglesin viimeiseksi valmistuneeksi teokseksi jäi *Exaltation* (1958), joka oli hymni hänen vaimonsa muistolle. Hän itse oli sen säveltämisen aikaan jo yli 80-vuotias.
Senvion

**Senvion SE** (aiemmin **REpower Systems SE**) on saksalainen vuonna 2001 perustettu tuulivoimalaitosten valmistaja. Se on alallaan yksi maailman suurimmista yrityksistä.

Senvion kehittää, valmistaa ja markkinoi tuulivoimaloita maailmanlaajuisesti. Se toimittaa voimaloita sekä maalle että merelle. Voimaloiden maksimiteho vaihtelee 2,0 megawatista 6,15 megawattiin ja roottorin halkaisija 82 metristä 152 metriin. 

## Historia
REpower Systems syntyi vuonna 2001 yritysten Jacobs Energie, BWU ja pro + pro Energiesysteme fuusiossa.

Vuoden 2013 loppuun mennessä Senvion oli toimittanut yli 5&nbsp;000 tuulivoimalaitosta. Pohjanmerellä pystytettiin ensimmäinen 5 MW:n offshore-laitos elokuussa 2006. Voimalan perustukset rakennettiin mereen 44 metrin syvyyteen. Asennukseen käytettiin uivaa nosturia, jonka nostokyky oli 900 tn.

Senvion on ainoa saksalainen merituulivoimalaitosten valmistaja. Senvion 6.2M152 -malli esiteltiin marraskuussa 2013. Laitos on 6.2M126:n jatkokehitetty versio, jonka roottorin halkaisija on suurempi, 152 m, ja nimellisteho 6,15 MW. Lisäksi tehonsiirtolaitteita muokattiin. Mallin on tarkoitus kasvattaa energian tuotantoa 20 % edeltäneeseen malliin verrattuna. Prototyyppi oli tarkoitus pystyttää vuoden 2014 lopulla maa-alueelle Pohjois-Saksaan.

## Toiminta
Hampurissa sijaitsevan päätoimipaikan lisäksi yrityksellä on kaksi tuotantolaitosta ja kaksi tutkimuskeskusta Saksassa. Yhteisyritysten ja lisenssisopimusten kautta Senvion toimii myös Japanissa, Kiinassa, Intiassa, Australiassa, Britanniassa, Yhdysvalloissa, Italiassa, Portugalissa ja Ranskassa.

Vuonna 2013 Senvionin tärkeimmät markkina-alueet olivat Saksa (markkinaosuus 15 %), Iso-Britannia (11 %), Ranska (20 %), Kanada (30 %) ja Puola (14 %). Senvion asensi vuonna 2013 yli 1,4 gigawattia tuulivoimaa. Vuonna 2014 Senvion ylitti 10 GW:n tuotantokapasiteetin rajan.

## Omistus
Senvion on vuodesta 2011 lähtien kuulunut intialaiseen Suzlon Energy Ltd -konserniin.


Repower MD70.jpg|MD70, St.&nbsp;Michaelisdonn
Windrad4.jpg|REpower MM92, Frankenhardt-Honhardt
2012-05-28 Fotoflug Cuxhaven Wilhelmshaven DSC 3842.jpg|PowerBlades, Bremerhaven
2012-05-28 Fotoflug Cuxhaven Wilhelmshaven DSCF9393 (crop).jpg|
183m Windrad.JPG|5M, Brunsbüttel


## Katso myös
* Luettelo tuulivoimalaitoksien valmistajista
* Tuulipuisto
* Uusiutuva energia

## Lähteet

## Aiheesta muualla
* Senvionin verkkosivut
Tulsi Tanti

**Tulsi R. Tanti** (2. helmikuuta 1958 – 1. lokakuuta 2022) oli intialainen liikemies ja Intian kahdeksanneksi rikkain henkilö. 

Tanti perusti tuulivoimayrityksen Suzlon Energyn vuonna 1995. Ennen tuulivoimatoimintaa hän hoiti kolmen veljensä kanssa tekstiilitehdasta. Tulsi Tanti rikastui viemällä tuulivoimayrityksensä pörssiin: Suzlon Energy listautui Intian pörssiin 2005. Forbesin mukaan yrityksen arvo on 8 miljardia dollaria (11/2006). 

Tulsi Tantin perheen omaisuuden arvo oli Forbesin mukaan 5,9 miljardia dollaria vuonna 2006, mikä oli arvioitu perheen 70&nbsp;% omistuksesta Suzlon Energystä. Hänen henkilökohtainen osuutensa oli 30&nbsp;%. 

Tanti oli naimisissa ja hänellä oli kaksi lasta.

## Lähteet
Bristolin piirikunta

**Bristolin piirikunta** () voi tarkoittaa kahta Yhdysvaltain piirikuntaa:

* Bristolin piirikunta Massachusettsin osavaltiossa
* Bristolin piirikunta Rhode Islandin osavaltiossa
Scott Erskine

**Scott Thomas Erskine** (s. 1963 – 3. heinäkuuta 2020) oli yhdysvaltalainen sarjamurhaaja. Hän istui odottamassa kuolemantuomionsa täytäntöönpanoa San Quentinissa Kaliforniassa, mutta kuoli COVID-19-viruksen aiheuttamiin komplikaatioihin 57-vuotiaana heinäkuussa 2020. 

## Varhaiset vaiheet
Erskine kasvoi Etelä-Kaliforniassa. Hän loukkaantui 5-vuotiaana liikenneonnettomuudessa niin pahoin, että vietti 60 tuntia koomassa; hän näennäisesti toipui, mutta kärsi jälkeenpäin toistuvista päänsäryistä ja poissaolokohtauksista. 

10-vuotiaana Erskine alkoi käyttää 6-vuotiasta siskoaan seksuaalisesti hyväkseen. Hän käytti myöhemmin hyväkseen myös tämän ystäviä ja uhkasi surmata heidät, jos vanhemmat tai poliisi saisivat tietää. 15-vuotiaana hän pakeni nuorisovankilasta, puukotti 13-vuotiasta tyttöä ja raiskasi tämän. Seuraavana aamuna hän hyökkäsi puukon kanssa 27-vuotiaan hölkkääjänaisen kimppuun. 

Matkalla työhaastatteluun vuonna 1980 Erskine pahoinpiteli 14-vuotiaan pojan tajuttomuuteen raiskauksen yrityksen aikana. Vaikka äiti yritti saada poikansa mielisairaalaan, tälle tuomittiin ehdotonta vankeutta ja myönnettiin armahdus vuonna 1984. Vankeusaikanaan hänen kerrotaan syyllistyneen toisen vangin raiskaukseen. Vapautumisensa jälkeen Erskine tapasi Deborah-nimisen naisen, meni naimisiin ja muutti tämän kanssa vuonna 1988 Orlandoon, Floridaan. Avioliitto jäi lyhyeksi, sillä Erskine oli väkivaltainen ja muun muassa potkaisi vaimoaan vatsaan tämän ollessa raskaana. Eron jälkeen Erskine muutti takaisin Etelä-Kaliforniaan. 

Vuonna 1993 Erskine vei bussia odotelleen naisen kotiinsa ja piti häntä vankinaan useiden päivien ajan. Hän myös raiskasi tämän useita kertoja ennen vapauttamista. Hänet tuomittiin 70 vuoden vankeuteen, ja tuomittuna seksuaalirikollisena hänen DNA:nsa tallennettiin.

## Jonathan Sellers ja Charlie Keever
Jonathan Sellers (9) ja Charlie Keever (13) löydettiin kuolleina San Diegosta 29. maaliskuuta 1993.

Sellers ja Keever olivat pyöräilemässä Otayjoella, kun Erskine hyökkäsi heidän kimppuunsa. He joutuivat raiskatuiksi ja kuristetuiksi. Kaksoismurha herätti kauhua laajalti Yhdysvalloissa ja oli pitkään selvittämättä. Vuonna 2001 Sellersin ja Keeverin tapaus avattiin. Siemennesteestä otetun DNA:n avulla tekijäksi varmistui Erskine, jonka oikeudenkäynti kahdesta murhasta alkoi syyskuussa 2003. Hänet tuomittiin kuolemaan 1. syyskuuta 2004 ja lähetettiin San Quentiniin kuusi päivää myöhemmin.

## Renee Baker
Kun Erskine odotti oikeudenkäyntiään, hänet yhdistettiin DNA:n avulla myös 26-vuotiaaseen Renee Bakeriin, joka oli raiskattu ja murhattu 23. kesäkuuta 1989. Hän tunnusti teon ja sai elokuussa 2004 elinkautisen vankeustuomion ilman armahdusmahdollisuutta. Floridan viranomaiset ovat ilmaisseet epäilynsä, joiden mukaan Erskinellä saattaisi olla tekemistä myös muiden pimeiden henkirikosten kanssa.

## Lähteet
Bristol (Rhode Island)

**Bristol** on kunta (*town*) Yhdysvaltain Rhode Islandin osavaltiossa, Bristolin piirikunnassa. Vuoden 2000 väestönlaskennassa Bristolin asukasluku oli 22 469. Sen pinta-ala on 53,4 neliökilometriä, josta vesialaa on 27,2 neliökilometriä. Asukastiheys oli 858,1 asukasta/km². Kunnassa sijaitsee vuonna 1956 perustettu yksityinen yliopisto Roger Williams University. Kunnan nähtävyyksiin lukeutuu muun muassa Mount Hope Bridge silta. 

## Aiheesta muualla

* Town of Bristol
Bumper Robinson

**Bumper Robinson** (oik. **Larry C. Robinson II**, s. 19. kesäkuuta 1974 Cleveland, Ohio) on kolme kertaa Young Artistilla palkittu yhdysvaltalainen näyttelijä.

## Ura
Bumper Robinson aloitti uransa jo hyvin nuorena ja esiintyi useissa televisiosarjoissa vierailevissa rooleissa kuten *[[Jeffersonit]]*, *Webster*, *Night Court* ja *[[Päivien viemää]]*, joista jälkimmäinen toi Robinsonille Young Artist -ehdokkuuden. Hän myös voitti kolmannessa esiintymässään elokuvassa *[[Vihollisen armoilla (vuoden 1985 elokuva)|Vihollisen armoilla]]* Young Artist-palkinnon. Robinson on kuitenkin uransa aikana esiintynyt usein pienissä, mutta suosituissa rooleissa, joista muun muassa Daniel Wallacen rooli sarjassa *[[Family Matters]]* toi hänelle Young Artist-palkinnon vuonna 1993.

Näyttelemisen lisäksi Robinson on toiminut ääninäyttelijänä eri animaatioissa, kuten *[[Turtles – mutanttikilpikonnat]]*, *[[Äly ja Väläys]]*, *[[Futurama]]*, *[[Static Shock]]* ja *[[Transformers: Animated]]*.

## Aiheesta muualla
* Bumper Robinson TV.comissa
Central Falls

**Central Falls** on kaupunki Providencen piirikunnassa, Rhode Islandin osavaltiossa, Yhdysvalloissa. Vuoden 2000 väestönlaskennan mukaan kaupungin asukasluku on 18 928. Sen pinta-ala on 3,34 neliökilometriä ja asukastiheys 6 113 as./km². Central Falls on yksi tiheimmin asutetuista kaupungeista Yhdysvalloissa. Se on saanut nimensä läheisellä Blackstone-joella sijaitsevan vesiputouksen mukaan.

## Aiheesta muualla

* City of Central Falls
Providencen piirikunta

**Providencen piirikunta** () on piirikunta Rhode Islandin osavaltiossa, Yhdysvalloissa. Piirikunnan suurin kaupunki on Providence, joka on myös osavaltion pääkaupunki. Vuoden 2010 väestölaskennan mukaan piirikunnan asukasluku oli 626&nbsp;667. Sen pinta-ala on 1&nbsp;129 neliökilometriä, josta 58 neliökilometriä on vettä. Rhode Islandin väestöllinen keskipiste eli niin kutsuttu Weberin piste sijaitsee Providencen piirikunnassa, Cranstonin kaupungissa. Asukastiheys piirikunnassa on 585 as./km².

## Lähteet

## Aiheesta muualla
Barrington (Rhode Island)

**Barrington** on kunta (*town*) Bristolin piirikunnassa, Yhdysvaltain Rhode Islandin osavaltiossa, noin 17 kilometriä etelään osavaltion pääkaupungista Providencesta. 
Kunnassa asui 16&nbsp;310 ihmistä vuonna 2010.

## Lähteet

## Aiheesta muualla

* Kaupungin verkkosivusto
Bristolin piirikunta (Rhode Island)

**Bristolin piirikunta** () on piirikunta Yhdysvaltain Rhode Islandin osavaltiossa. Se on perustettu vuonna 1747. Vuoden 2010 väestönlaskennassa piirikunnan asukasluku oli 49 875. Sen pinta-ala on noin 116 neliökilometriä, josta vettä on noin 52 neliökilometriä. Asukastiheys on  as./km².

## Lähteet
Jagellon yliopisto

**Jagellon yliopisto** () on Krakovassa, Puolassa toimiva yliopisto. Sen perusti Puolan kuningas Kasimir III Suuri vuonna 1364 Akademia Krakowska -nimisenä, ja se on siten Puolan vanhin ja yksi niin Euroopan kuin koko maailmankin vanhimmista yliopistoista. Vuonna 2006 yliopistossa opiskeli 44&nbsp;214 opiskelijaa.

Yliopisto tunnettiin pitkään Krakovan akatemiana, mutta vuonna 1881 se nimettiin uudelleen Jagellojen hallitsijasuvun mukaan.

Tunnettuja yliopistossa opiskelleita henkilöitä ovat olleet muiden muassa tähtitieteilijä Nikolaus Kopernikus, paavi Johannes Paavali II ja tieteiskirjailija Stanisław Lem.

Brittiläinen QS-yliopistoranking luokitteli yliopiston maailman yliopistolistallaan sijalle 293. Oppilaitoksen tieteellisiä saavutuksia korostava kiinalainen ARWU-yliopistoranking arvioi yliopiston maailman huippuyliopistojen listallaan 2021 sijaluokkaan 401-500. Myös Varsovan yliopisto sijottui samaan tasoluokkaan; nämä kaksi olivat Puolan korkeatasoisimmat yliopistot ARWU:n kriteerien mukaan.

## Lähteet

## Aiheesta muualla

* Yliopiston kotisivu 

¨
Valkopilkkutauti

**Valkopilkkutauti** on kaloilla esiintyvä *[[Ichthyophthirius multifiliis]]* -loisen aiheuttama sairaus. Se on akvaariokalojen keskuudessa erittäin yleinen, ja suurin osa akvaarion harrastajista törmää vähintään yhteen tapaukseen. 

Valkopilkkutautiin sairastunut kala saa sairauden nimen mukaisesti pieniä, valkoisia pilkkuja iholleen, etenkin eviin; pian kalan kunto alkaa heiketä ja evät halkeilla, lopulta mahdollisesti tuhoutua lähes kokonaan. Tautiin on olemassa lääkitys, ja ilman sen aloittamista esimerkiksi kardinaalitetra voi menehtyä parissa päivässä. 

## Ehkäisy
Valkkopilkkutaudin paranemisennuste on hyvä, mikäli se havaitaan riittävän varhaisessa vaiheessa ja hoidetaan kunnolla.
Valkopilkkutauti iskee helpoiten heikkokuntoisiin ja stressaantuneihin kaloihin.

## Taustatietoa
Valkopilkkutaudin (ICH) aiheuttaa loinen, jolla on useita kehitysvaiheita. Kalassa elävää, valkoisena pilkkuna näkyvää loiseläintä ei saa tapetuksi, mutta kun se on kasvanut täysikasvuiseksi, se irrottautuu kalasta ja putoaa akvaarion pohjalle lisääntymään. Loinen lisääntyy koteloitumalla ja jakautumalla parveilijoiksi. Syntyneet parveilijat lähtevät veteen etsimään uutta isäntäkalaa, jonka ihoon se porautuu. Jos isäntäkalaa ei löydy 48 tunnin kuluessa, loinen kuolee. Tässä vaiheessa elinkaarta loiset voidaan tuhota tehokkaasti veteen laitettavilla lääkkeillä. Kun uudet parveilijat tapetaan vedestä, tauti saadaan vähitellen taltutetuksi akvaariosta.

## Lähteet
*
Ichthyophthirius multifiliis

**Ichthyophthirius multifiliis** on Ichthyophthiriidae-heimoon kuuluva yksisoluinen ripsieläinlaji, joka on yksi kalojen yleisimmistä ulkoloisista ja aiheuttaa valkopilkkutautia. 

Aikuisena *I. multifiliis* on vajaan millimetrin mittainen. Se on makean veden loinen, ja sitä tavataan lämpimän veden aikaan. *I. multifiiliksen* elinkaari on vain noin viikon pituinen, ja siksi sen lisääntyminen on hyvin nopeaa.

## Lähteet
Anna (raha)

**Anna** (hindustaniksi *आना*) oli rahayksikkö, jota käytettiin Intiassa ennen maan valuutan muuttamista kymmenjärjestelmään vuonna 1957. Yksi anna oli arvoltaan 1/16 rupiaa. Anna itsessään jakaantui neljään paisaan tai 12 piesiin.
Seututie 295

**Seututie 295** kulkee Hollolan Hämeenkoskelta Kärkölän kautta Mäntsälän Levannolle. Tien pituus on noin 34 km. Tie on koko matkaltaan kaksikaistainen ja päällystetty.

Hämeenkosken ja Kärkölän välillä tie on varsin kapea ja mutkainen. Kärkölän kirkonkylältä Järvelän eteläpuolelle (Kirkkomäki) asti kulkee tien ohessa myös jalankulun ja pyöräilyn väylä.  Tie kulkee sekä Kärkölän kirkonkylän että Järvelän läpi. Järvelän ja Levannon välillä tie on varsin hyvätasoinen.

## Lähteet

## Aiheesta muualla
Koordinaatit jalankulun ja pyöräilyn väylän päätepisteille:
* Pohjoinen: 
* Etelä:
A Lower Deep

**A Lower Deep** on yhdysvaltalainen power-/thrash metal -yhtye, joka perustettiin vuonna 2000. 

## Nykyinen kokoonpano
Lähde:
*Billy Mullican – laulu
*Troy Reid – kitara
*Anthony Tipton – rummit
*Tim Umstead – basso

### Entiset jäsenet
*Brad Aaron – rummut
*David Lee – rummut
*Adam Moore – rummut

## Lähteet
Hwang Woo-suk

**Hwang Woo-suk** () (s. 29. tammikuuta 1953 Bu-yeo) on eteläkorealainen kantasolututkija, joka toimi biotekniikan ja eläinten lisääntymistutkimuksen () professorina Seoul National Universityssä maaliskuuhun 2006 asti. Hwang tunnetaan parhaiten kahdesta vuosina 2004 ja 2005 Science-lehdessä julkaistuista tutkimuksestaan, joissa hän väitti onnistuneensa valmistamaan ihmisen embryonaalisia kantasoluja kloonaamalla. Vuoden 2005 lopulla osoittautui, että molemmat Hwangin tutkimuksista perustuivat merkittäviltä osilta väärennettyihin koetuloksiin.

Hwang tunnusti vuonna 2006 vääristelleensä tutkimustuloksiaan. Vuonna 2009 hänet tuomittiin vankeuteen taloudellisista ja eettiistä väärinkäytöksistä. Hän oli ostanut ihmisen munasoluja laittomasti.

## Lähteet
Daouda Malam Wanké

**Daouda Malam Wanké** (1946 tai 1954 – 15. syyskuuta 2004 Niamey, Niger) oli Nigerin presidentti vuonna 1999. Syntymävuodesta on esitetty eri lähteissä ristiriitaista tietoa. Hän nousi valtaan sotilasvallankaappauksessa, jossa Ibrahim Baré Maïnassara surmattiin, mutta tuli saman vuoden joulukuussa korvatuksi Tandja Mamadoulla.

Wanké syntyi Niameyn lähistöllä Yeloussa. Hän opiskeli Niameyn yliopistossa maantiedettä ja historiaa.

Ennen valtaannousua Wanké oli presidentin henkivartiokaartin komentaja.

Wanké kärsi viimeisinä vuosinaan sydän- ja verisuonivaivoista, ja hän matkusti hoitoa varten Libyaan, Marokkoon ja Sveitsiin. Hän kuoli kuitenkin kotimaassaan syyskuussa 2004 jättäen jälkeensä vaimon ja kolme lasta.

## Lähteet
Kuningas Salomon kaivokset

**Kuningas Salomon kaivokset** () on H. Rider Haggardin romaani, joka ilmestyi 1885. Teos kertoo kolmen miehen matkasta eteläiseen Afrikkaan etsimään kuningas Salomon tarunhohtoista aarretta. 

Teos on suomennettu useita kertoja. Mukailtu Anni Swanin suomennos ilmestyi 1927, ja siitä on useita painoksia. Jo 1897 teoksen oli suomentanut tuntematon kääntäjä nimellä *Kuningas Salomonin kaivokset*, jolla nimellä Otava julkaisi Swanin suomennoksen viidennen painoksen jälleen 1964. Kirja oli Suomessa vuosikymmeniä suosituimpia nuortenkirjoja.

Kirjan pohjalta on tehty kolme elokuvaa, yksi tv-minisarja ja yksi animaatio.

## Lähteet

## Aiheesta muualla
*Kuningas Salomon kaivokset Projekti Lönnrot 
*Kuningas Salomon kaivokset Project Gutenberg
Miréla Maniáni

**Miréla Maniáni** (, aik. **Maniáni-Tzelíli** (Μανιάνι-Τζελίλη), s. 21. joulukuuta 1976 Durrës, Albania) on kreikkalainen keihäänheittäjä.

Albanialaissyntyinen Maniáni voitti 1995 nuorten EM-hopeaa. Kaksi vuotta myöhemmin hän meni naimisiin kreikkalaisen painonnostajan Giórgos Tzelílisin kanssa ja sai Kreikan kansalaisuuden. Hän voitti maailmanmestaruuden Sevillan MM-kisoissa 1999 tuloksella 67,09. Seuraavana vuonna Sydneyn olympialaisissa hän voitti olympiahopeaa heitettyään 67,51. Hän sijoittui toiseksi Edmontonin MM-kisoissa 2001. Vuonna 2002 hän erosi miehestään ja voitti EM-kultaa Münchenin EM-kisoissa. Seuraavana vuonna hän heitti toiseksi Euroopan cupissa ja voitti MM-kultaa Pariisin MM-kisoissa. Ateenan MM-kisoissa 2004 Maniáni voitti olympiapronssia. Vuoden 2005 Euroopan cupissa hän sijoittui kuudenneksi.

Maniáni pitää ennätyksellään hallussaan keihäänheiton Kreikan ennätystä.

## Henkilökohtaiset ennätykset
* Keihäänheitto: 67,51 (2000)

## Lähteet
Luettelo maiden ja alueiden hiilidioksidipäästöistä henkeä kohti

Tämä on **luettelo maiden ja joidenkin itsehallintoalueiden [[hiilidioksidi]]päästöistä henkeä kohti** vuodesta 1990 vuoteen 2003. Tiedot ovat peräisin Yhdysvaltain energiaviraston Carbon Dioxide Information Analysis Center (CDIAC) YK:n tilastokeskukselle tekemästä tutkimuksesta.

Maat on lueteltu vuoden 2003 päästöjen mukaan. Tilanne on muuttunut tästä huomattavasti.


## Kommentit

* Australian tietoihin sisältyy Joulusaari, Kookossaaret ja Norfolkinsaari.
* Ranskan tietoihin sisältyy Monaco.
* Italian tietoihin sisältyy San Marino.
* Irakin ja Saudi Arabian tietoihin sisältyy osia Saudi-Irakin neutraalivyöhykkeestä.
* Norjan tietoihin sisältyy alustavia tietoja.
* USA:n tiedot perustuvat luonnonkaasutietoihin.

## Katso myös
* Kioton pöytäkirja
* Uusiutuva energia

## Lähteet
* United Nations Millennium Development Goals Indicators  
* http://data.worldbank.org/indicator/EN.ATM.CO2E.PC
Fiserv

**Fiserv Inc.**  on yhdysvaltalainen Fortune 500 -listan yritys, joka tuottaa ohjelmistoja ja palveluita rahoitus- ja vakuutusalan yrityksille. Yrityksen päätoimialoja ovat tilitapahtumien käsittely, palveluiden ulkoistaminen sekä ohjelmisto- ja rahoituspalvelut. Yrityksen liikevaihto 31. joulukuuta 2006 päättyneellä tilikaudella oli 4,5 miljardia Yhdysvaltain dollaria ja liikevoitto 450 miljoonaa dollaria. Fiservin taseen loppusumma oli 6,2 miljardia dollaria ja sillä oli noin 23 000 työntekijää vuoden 2006 lopussa. 

Fiserv on perustettu vuonna 1984 ja listattu NASDAQ:issa vuodesta 1986 alkaen. Yrityksen pääkonttori sijaitsee Brookfieldissä Wisconsinissa. Fiservin pääjohtajana on toiminut vuodesta 2005 Jeffery Yabuki ja hallituksen puheenjohtaja vuodesta 1995 Donald Dillon.  

## Lähteet

## Aiheesta muualla
* Virallinen sivusto
Universalismi

**Universalismi** viittaa käsitteisiin ja oppeihin, jotka soveltuvat kaikkiin ihmisiin tai asioihin aina ja kaikissa tilanteissa.

## Filosofiassa

* Luonnonoikeudet, universaalit oikeudet.
* Moraalinen universalismi tai moraalinen absolutismi.
* Universaalisuus, universaalit totuudet.
* Universaali, määrätön abstrakti olio.

## Teologiassa

* Universalismi kristinuskossa, oppi jonka mukaan kaikki pelastuvat.
Andrei Platonov

**Andrei Platonovitš Platonov** (), oik. Andrei Klimentov, (ven. Андрей Климентов); salanimiä **F. Tšelovekov** ja **A. Firsov**; ( 28. elokuuta (J: 16. elokuuta) 1899 Voronež, Venäjän keisarikunta – 5. tammikuuta 1951 Moskova, Neuvostoliitto) oli neuvostovenäläinen kirjailija.

Hänen teoksensa ennakoivat eksistentialismia. 

Platonov kuului ensimmäisiin kirjailijoihin, jotka tulivat esiin vuoden 1917 vallankumouksen jälkeen. Huolimatta kommunistitaustastaan hän suhtautui epäilevästi kollektivisointiin ja stalinistien toimintatapoihin. Hänen tunnetuimpiin teoksiinsa kuuluu dystopiaa kuvaava romaani *[[Tševengur]]* (1929, 1972). 

Platonova joutui epäsuosioon 1929 ilmestyneen kertomuksen "Usomnivšijsja Makar" vuoksi. *[[Tševengur]]* kiellettiin, mutta se julkaistiin vuonna 1972 lännessä ja vasta 1988 Neuvostoliitossa. Samoin kävi pienoisromaaneille *Monttu* ja *Juveniilimeri*. Hän julkaisi salanimillä esseitä läntisistä kirjailijoista. Hänen nimensä poistettiin 1946 kommunistipuolueen määräyksestä neuvostokirjallisuudesta. Nimi palautettiin Stalinin kuoltua.

## Suomennetut teokset
**[[Džan - matkalla onneen|Džan – matkalla onneen]]*. Suom. Ulla-Liisa Heino Helsinki: Kansankulttuuri, 1982 
* *Sydän paikallaan*: novelleja ja kertomuksia. Suom. Ulla-Liisa Heino. Moskova: Raduga, 1985 
**Monttu ; Juveniilimeri* (*Kotlovan ; Juvenilnoe more*). Suom. Ulla-Liisa Heino. Helsinki: SN-kirjat, 1989 
* *Tševengur* (*Čevengur*). Suom. Ulla-Liisa Heino. Helsinki: SN-kirjat, 1990 

## Lähteet
Lazare Ponticelli

**Lazare Ponticelli** (7. joulukuuta 1897 – 12. maaliskuuta 2008) oli viimeinen ranskalainen ensimmäisen maailmansodan veteraani. Hän syntyi Italiassa, mutta muutti vuonna 1907 Ranskaan ja oli kuolinhetkellään vanhin Italiassa syntynyt mies.

Ponticelli ristittiin Làzarroksi, mutta hän käytti ranskalaista kirjoitusasua. Hän liittyi vuonna 1914 Ranskan muukalaislegioonaan ja haavoittui pian palvelukseen astumisensa jälkeen. Hän taisteli saksalaisia vastaan ja siirtyi Italian armeijaan vuonna 1915. Hän haavoittui jälleen taistelussa Itävaltaa vastaan Tirolissa.

Lazare Ponticelli täytti 100 vuotta joulukuussa 1997 ja kuoli vuonna 2008 110 vuoden ikäisenä.

## Aiheesta muualla
* Lazare Ponticellin muistokirjoitus Helsingin Sanomissa
Sokker

**Sokker** on selainpohjainen verkossa pelattava jalkapallomanageripeli. Se kehitettiin Puolassa ja julkaistiin helmikuussa 2004. Se oli eräs ensimmäisiä menestyneitä flash-pohjaisia pelejä.
Yakup Satar

**Yakup Satar** (11. maaliskuuta 1898 &ndash; 2. huhtikuuta 2008) oli pisimpään elänyt Turkin armeijan veteraani ensimmäisestä maailmansodasta. Hän liittyi armeijaan vuonna 1915 ja joutui 23. helmikuuta 1917 brittien vangitsemaksi. Ensimmäisen maailmansodan jälkeen hän palveli Turkin itsenäisyyssodassa.

Satar asui Eskişehirissä. Hän täytti 110&nbsp;vuotta maaliskuussa&nbsp;2008.
Justin Tuveri

**Justin Tuveri** (15. toukokuuta 1898 – 5. lokakuuta 2007) oli yksi pisimpään eläneistä ensimmäisen maailmansodan veteraaneista. Hän syntyi Italiassa, palveli Italian armeijassa vuodesta 1917 ja osallistui taisteluihin mm. Sassarissa. 

Benito Mussolinin noustua valtaan Tuveri muutti Ranskaan. Hänellä oli maan kansalaisuus vuodesta 1940. 

Tuveri kuoli Saint-Tropez'ssa, Ranskassa 5. lokakuuta 2007. Hän oli kuollessaan 109 vuoden ikäinen.
Francesco Domenico Chiarello

**Francesco Domenico Chiarello** (5. marraskuuta 1898 – 27. kesäkuuta 2008) oli viimeisiä elossa olleita ensimmäisen maailmansodan veteraaneja. Hän liittyi Italian armeijaan vuonna 1918 ja sai malarian matkallaan Tarantosta Albaniaan. Hän kuitenkin palveli armeijassa vielä kahden vuoden ajan.

Chiarello oli ensimmäisen maailmansodan jälkeen naimisissa ja piti omaa maatilaansa, mutta päätyi taistelemaan myös toiseen maailmansotaan Reggio Calabriaan. 

Chiarello oli mukana ensimmäisen maailmansodan Vittorio Veneton taistelussa 1918. Hän oli kuollessaan 109-vuotias.
Gladys Powers

**Gladys Powers** (10. toukokuuta 1899 – 15. elokuuta 2008) oli brittiläissyntyinen kanadalainen, jota pidettiin Charlotte Wintersin kuoltua 109-vuotiaana 15. elokuuta 2008 viimeisenä elävänä ensimmäisen maailmansodan naisveteraanina. Myöhemmin saatiin tietää myös kahdesta muusta elossa olevasta naisveteraanista, *Ivy Campany*sta (k. 19.12.2008) ja *[[Florence Green]]*istä, joka on nykyään (2011) viimeinen elossa oleva ensimmäisen maailmansodan naisveteraani ja Claude Choulesin kuoltua myös viimeinen veteraani.

Powers asui Kanadassa vuodesta 1920 ja eli kuolemaansa saakka Abbotsfordissa, Brittiläisessä Kolumbiassa. Hän oli kuollessaan peräti 109-vuotias.

John Babcock oli viimeinen elossa ollut kanadalainen (mies)veteraani.

## Lähteet
Newportin piirikunta

**Newportin piirikunta** on yksi Yhdysvaltain Rhode Islandin osavaltion viidestä piirikunnasta. Sen suurin kaupunki on Newport. Vuoden 2010 väestönlaskennassa piirikunnan asukasluku oli 82&nbsp;888. Sen pinta-ala on 812 neliökilometriä, josta vettä on 543 neliökilometriä. Asukastiheys piirikunnassa on 308 as./km². 

Piirikunta koostuu saarista Aquidneck Island (viralliselta nimeltään Rhode Island), Conanicut Island ja Prudence Island sekä mantereisen Rhode Islandin itäisestä osasta. 

Vuoden 2000 väestönlaskennan mukaan 92 prosenttia asukkaista puhui äidinkielenään englantia, 2,3 prosenttia espanjaa, 2,1 prosenttia portugalia ja 1,3 prosenttia ranskaa.

## Kaupungit
* Jamestown
* Little Compton
* Middletown
* Newport
* Portsmouth
* Tiverton

## Lähteet

## Aiheesta muualla
Franz Künstler

**Franz Künstler** (24. heinäkuuta 1900 &ndash; 27. toukokuuta 2008) oli yksi viimeisistä elossa olleista ensimmäisen maailmansodan veteraaneista ja Itävalta-Unkarin viimeinen elossa ollut.

Künstler oli unkarinsaksalainen. Hän liittyi Itävalta-Unkarin armeijaan helmikuussa ja palveli Italian rintamalla marraskuussa 1918. Hän oli myös lähetti toisessa maailmansodassa kuuden kuukauden ajan Ukrainassa.

Toisen maailmansodan jälkeen Künstler, kuten monet unkarinsaksalaiset, karkotettiin maasta. Hän vietti 100-vuotispäiväänsä kesällä 2000 ja asui Niederstettenissa, Baden-Württembergissä, Saksassa, jossa toimi museon oppaana. Hän katsoi olevansa enemmän saksalainen kuin unkarilainen, ja hänellä oli ollut vuodesta 1946 Saksan kansalaisuus.

Künstler kuoli 27. toukokuuta 2008 107-vuotiaana.
Harry Richard Landis

**Harry Richard Landis** (12. joulukuuta 1899 – 4. helmikuuta 2008) oli viimeisiä ensimmäisen maailmansodan veteraaneja. Hän eli vanhuudessaan floridalaisessa hoitokodissa varsin terveenä; hänen lääkityksensä muodostivat silmätipat ja vitamiinit. Myös hänen vaimonsa eli saavuttaakseen sadan vuoden iän.

Landis syntyi Jason ja Alice Landisin kahdeksasta lapsesta seitsemänneksi. Hän vietti lapsuutensa perheen maatilalla Missourissa, Yhdysvalloissa. 

Landis liittyi armeijaan lokakuussa 1918, hieman ennen sodan loppumista. Hän selvisi samaan aikaan myös espanjantautipandemiasta. Landis oli kuollessaan 108-vuotiaana yksi kahdesta elossa olevasta syntyperäisestä ensimmäisen maailmansodan yhdysvaltalaisveteraanista. Toinen oli Frank Buckles. John Babcock puolestaan on yhdysvaltalaistunut kanadalainen. 

## Lähteet
Hälytys 911

**Hälytys 911** (alkuperäiseltä nimeltä *Rescue 911*) oli yhdysvaltalainen CBS:n tuottama vuosina 1989–1996 valmistunut dokumentaarinen draamasarja. Sarjaa tehtiin kokonaisuudessaan seitsemän tuotantokautta, joka kattoi yhteensä 186 jaksoa, ja kaksi erikoisohjelmaa. Ohjelmaa juonsi koko sen elinkaaren ajan William Shatner.

Sarja kertoi Yhdysvalloissa tapahtuneista tapaturmista ja rikoksista. Ohjelmassa oli simuloitu todellisia onnettomuustilanteita näyttelijöiden ja rekvisiitan avulla. Samalla haastateltiin myös kyseisessä tilanteessa olleita uhreja ja osallisia. Yhdessä jaksossa oli aina useimmiten neljä tarinaa, ja usein annettiin ohjeita, miten onnettomuuksissa tai vaaratilanteissa on toimittava.

## Sarja Suomessa
Suomessa sarjaa esitti ensimmäisenä Kolmoskanava vuonna 1992. Kolmoskanavan lopettamisen jälkeen sarjan esittäminen jatkui MTV3-kanavalla vuosina 1993–1995. Sarjan ensiesityksen aikaan jotkut ihmiset sekoittivat oikean käytössä olevan hätänumeron Suomessa (000 vuoden 1992 loppuun asti ja vuoden 1993 alusta lukien 112), ja usein hätäpuhelua soittaessa näppäilivät puhelimeen ohjelman nimessä olevan 911-numeron, jonka takia puhelut eivät yhdistyneet hätäkeskukseen. Sarjan nimessä oleva hälytysnumero 911 on käytössä muun muassa Yhdysvalloissa ja Kanadassa. Suomessa sarjan televisioesityksessä viimeisimpinä vuosina ohjelman lopussa esitettiin usein mainos, jossa kerrottiin, että Suomessa hätätilanteissa tulee soittaa hätänumeroon 112.

## Lähteet
Erich Kästner (ensimmäisen maailmansodan veteraani)

**Erich Kästner** (10. maaliskuuta 1900 – 1. tammikuuta 2008) oli pitkäikäinen saksalainen. Hänestä tuli William Seegersin kuoltua heinäkuussa 2007 viimeinen elossa oleva ensimmäisen maailmansodan veteraani Saksan armeijasta.

Kästner liittyi armeijaan heinäkuussa 1918. Hän oli lakitieteen tohtori ja eli vanhuudessaan poikansa perheen kanssa Hannoverissa. Hän jäi leskeksi vaimon kuoltua 102-vuotiaana 2003 ja eli itse 107-vuotiaaksi.

## Aiheesta muualla
* http://einestages.spiegel.de/static/topicalbumbackground/1280/der_leise_tod_des_letzten_veteranen.html
Kopet

**Kopet** oli 1960-luvun lopulla toiminut lappeenrantalainen soul-yhtye. Aluksi Vanhat Kopet -nimellä toimineen yhtyeen kokoonpanoon kuuluivat trumpetisti Pave Maijanen, rumpali Kari Salo, basisti Hannu "Hemppa" Helkiö, kitaristi Matti "Samppa" Huovilainen, urkuri Tauno Savioja sekä saksofonistit Arska Ollikainen ja Sakari "Sakke" Mahkonen. Maijanen vastasi useimmista lauluosuuksista. 

Kopet voitti vuonna 1968 Tampereen jäähallissa järjestetyn *[[Intro (lehti)|Intro]]*-lehden sponsoroiman Suuren Karvapäiden Kilpailun. Vuonna 1969 yhtye esiintyi Yleisradion Poppop-ohjelmassa. Samana vuonna Kopet voitti myös Vaasassa järjestetyn Pop SM 69 -kilpailun, joka oli ensimmäinen valtakunnallinen radioitu bändikilpailu. Esiintyminen Vaasassa jäi kuitenkin erääksi yhtyeen viimeisistä keikoista. 

## Lähteet
Bill Stone

**William ”Bill” Stone** (23. syyskuuta 1900 &ndash; 10. tammikuuta 2009) oli englantilainen veteraani ensimmäisestä maailmansodasta. 

Stone oli yksi vanhempiensa neljästätoista lapsesta. Hän liittyi Royal Navyyn 1918, jossa pysyi ensimmäisen maailmansodan jälkeen. Hän palveli laivastossa myös toisessa maailmansodassa, jossa hän selvisi kahdesta torpedoinnista. Sodan jälkeen hän piti yllä omaa parturiyritystään, jossa hän myi myös tupakkatuotteita. 

Stonelle myönnettiin useita tunnustuksia, kuten Britannian sotamitali, *Atlantic Star*, *Africa Service Medal* ja Puolustusmitali. Hän oli myös Kunnialegioonan jäsen ja esiintyi julkisuudessa vielä 2000-luvulla.

## Katso myös
* Viimeiset ensimmäisen maailmansodan veteraanit maittain